CELEX: 32017R1472
Language: ro
Date: 2017-08-11 00:00:00
Title: Regulamentul de punere în aplicare (UE) 2017/1472 al Comisiei din 11 august 2017 privind clasificarea anumitor mărfuri în Nomenclatura combinată

15.8.2017   
               
               
                  RO
               
               
                  Jurnalul Oficial al Uniunii Europene
               
               
                  L 210/1
               
            REGULAMENTUL DE PUNERE ÎN APLICARE (UE) 2017/1472 AL COMISIEI
      din 11 august 2017
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:
      
                  (1)
               
               
                  Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
               
            
                  (2)
               
               
                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
               
            
                  (3)
               
               
                  În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului respectiv.
               
            
                  (4)
               
               
                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
               
            
                  (5)
               
               
                  Măsurile prevăzute în prezentul regulament sunt conforme cu avizul Comitetului Codului vamal,
               
            ADOPTĂ PREZENTUL REGULAMENT:
      Articolul 1
      Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului respectiv.
      Articolul 2
      Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 11 august 2017.
         
            
               Pentru Comisie,
            
            
               Pentru Președinte,
            
            Stephen QUEST
            
               Director general
            
            
               Direcția Generală Impozitare și Uniune Vamală
            
         
      
      
         (1)  JO L 269, 10.10.2013, p. 1.
      
         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).
      
         ANEXĂ
         
                     Descrierea mărfurilor
                  
                  
                     Clasificare
                     (Cod NC)
                  
                  
                     Motive
                  
               
                     (1)
                  
                  
                     (2)
                  
                  
                     (3)
                  
               
                     O tijă din aluminiu (așa-numită „bară pentru perdea de duș”), care este utilizată pentru a susține o perdea. Ea constă din două tuburi de aluminiu. Tubul mai îngust intră în tubul mai larg. Tija se poate prelungi și conține un mecanism cu arcuri din oțel în interiorul tubului mai larg, conceput pentru a împinge cele două tuburi către un perete.
                     Articolul este prezentat fără perdea sau inele pentru perdea.
                     A se vedea imaginea (*1)
                     
                  
                  
                     8302 41 90 
                  
                  
                     Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 8302 , 8302 41  și 8302 41 90 .
                     Clasificarea la subpoziția 7615 20  ca „articole sanitare” este exclusă, deoarece articolul nu are caracteristicile obiective ale unui articol conceput pentru o baie. Articolul poate fi utilizat oriunde într-o clădire, de exemplu, pentru a pune o perdea în fața unei ferestre sau a unei uși.
                     Având în vedere caracteristicile sale obiective (mecanismele cu arc, alături de caracterul extensibil; construcția care nu poate susține decât greutăți mici, de exemplu greutatea unei perdele), articolul este conceput ca tijă pentru perdele și nu ca tijă din aluminiu de la poziția 7604 . Tijele pentru perdele sunt clasificate la poziția 8302  [a se vedea, de asemenea, Notele explicative ale Sistemului armonizat aferente poziției 8302 , al doilea paragraf, litera (D) punctul (5)].
                     Clasificarea la codul NC 8302 41 10 , ca „articole de feronerie pentru uși, din metale comune” sau la codul NC 8302 41 50 , ca „articole de feronerie din metale comune pentru ferestre și uși-ferestre (glasvanduri)” este exclusă, deoarece articolul nu are caracteristici obiective care să indice faptul că este conceput a fi utilizat pentru uși, ferestre sau uși-ferestre.
                     Prin urmare, articolul trebuie clasificat la codul NC 8302 41 90  ca „Alte decorațiuni, articole de feronerie și articole similare pentru construcții”.
                  
               
            
         
            (*1)  Imaginile au caracter pur informativ